Seegogga se verjaardaggeskenk | Seegogga se Bloggie
← positiwiteit blues op ‘n Sondagaand
Dis alweer lente in die Overberg! →
Seegogga se verjaardaggeskenk
Posted on September 14, 2012	by seegogga
Verlede jaar het ek dit vergeet, hierdie jaar is ek bietjie vroeg, maar ek het darem onthou: Seegogga verjaar! Op 22 Sept is Seegogga se Bloggie al 2 jaar oud.
In die afgelope 2 jaar het meer as 20 duisend mense kom lees wat hier op my blog staan, van al uithoeke van die aarde. Dit is vir my ongelooflik. Die besigste dag was in Feb vanjaar, toe 130 mense op een dag die blog besoek het. Dis is miskien maar min in vergelyking met julle groot blogs, maar ek het maar net ‘n ou bloggie, en is heel tevrede met my besoekers. Ek skryf mos omdat dit lekker is, omdat ek iets op die hart het, en het nie gedink dit sal so baie gelees word nie.Toe ek nou so die maand stats oproep, lyk dit my tog of die bloggie stadig maar seker groei, al is ek deesdae so half slap en van koers af.
Dinge wat gereeld daagliks gelees word, al is hulle lank gelede geskryf, iseen of ander hoofstuk van Ma se seksboek of van Ouma se bababoek, inskrywings oor die Overberg ,asook 2 inskrywings van lank gelede Daar is niks soos ware liefde en Die deurmekaar tale van kleur, Die eerste is waarskynlik omdat almal maar op soek is na ware liefde, en die tweede waarskynlik omdat ek die kleurwiel bygesit het.
Behalwe een katterige opmerking, het ek regtig geen negatiewe kommentaar gekry nie, wel soms opbouende kritiek by ma se seksboek, wat ek baie waardeer het, en in die gebinde weergawe ingewerk het. Die boekie is goed ontvang deur die tieners waarvoor dit geskryf is.
Maar hierdie week kry ek toe die heerlikste verjaardag geskenk: ‘n e-mail van ‘n wildvreemde persoon: Sy is naamlik samesteller van ‘n leesboek vir gr 7 leerders van ‘n bekende uitgewery, en het my blog raakgelees, en wil een van die stories in my blog gebruik vir die leesboekie!!!
Nou gaan ‘n Seegogga bloggie dalkies in skole gelees word ! Aangesien die onderwysdepartement nog eers die boek moet goedkeur, wil ek nie noual te veel sê nie, maar as hulle dit aanvaar, sal julle beslis daarvan hoor. Ek sal mos nooit kan stilbly nie!
Maar nou is dit eers middernag, en Seegogga moet slaap ook. Dus groet ek eers al my wonderlike blogvriende tot anderdag.
Lekker slaap, en as julle wakker is, lekker skryf!
10 Responses to Seegogga se verjaardaggeskenk
September 14, 2012 om 6:15 vm
Ag dit is en bly die lekkerste – my Ma (oorl) sou plegtig verklaar het ” Loon op jou Arbeid) . Doe zo voort!
September 15, 2012 om 9:14 vm
Ai, Dirkie, ek hoop ek ka zo voort doe!
September 14, 2012 om 11:22 vm
Jy is nie sommer net ‘n klein bloggie nie. Nee! Jy is ‘n waardevolle blog met waardevolle inligting wat al vir soveel mense gehelp het. En nogmaals geluk! Ek het so hoendervleis gekry toe jy vir my die epos aangestuur het! Moenie jouself onderskat nie!! Dis FANTASTIES en die begin van GROOT dinge!
September 15, 2012 om 9:36 vm
Toorts, dit is agv JOU inspirasie en tegniese hulp dat ek die bloggie begin het! Baie dankie vir jou volgehoue ondersteuning!
September 14, 2012 om 2:31 nm
Die woorde wil nie reg val vir wat ek voel nie. Ek is so bly vir jou, en mag daardie storie in die leesboek geplaas word sodat vele dit kan lees!!!
September 15, 2012 om 9:37 vm
Oe, Kameel, dankie dat jy saam met my duimvashou!
September 14, 2012 om 5:40 nm
Baie geluk 🙂
September 15, 2012 om 10:20 vm
Baie dankie, Briefie!
September 15, 2012 om 12:12 nm
Geluk gogga….. ek leer baie by jou en gaan verseker iewers al jou ouer skryfsels lees….. klink vir my baie interessant….. Happy vir jou en bloggie
September 15, 2012 om 1:00 nm
Ai, Catti, ek dink my ouer skryfsels is beter as die nuwes, maar wat jy nou by my leer is ‘n raaisel! Lees die storie oor “Die gelukkige haai” as jy meer wil weet. Ek wil natuurlik by jou daar op die suidste suide kom kuier, as jy my jou telnr stuur….
152 762 ste besoeker! Lekker lees.
blogspeletjie diegroen giggelbus (7)
branders van emosies: musiek vir die siel (6)
feeverhale en ander stories (29)
Los opdrifsels (153)
rebusfontein, perfect day, vriende, nostalgie (1)
Vertelling: Die Juffrou en John (14)
Huise, name en Seegogga se Rebushuisie
Ontbyt op Rebusfontein, vervolg
Ontbyt op Rebusfontein
Welkom op die nuwe Rebusfontein
Die VVVTT HOOFSTUK 5 DEEL 2 Te fiets in Amsterdam
Die VVVTT WERELDTOER Hoofstuk 5 Deel 1: Die kleurvolle tent.
Positief oor Huise, name en Seegogga se…
Toortsie oor Huise, name en Seegogga se…
seegogga oor Huise, name en Seegogga se…
Letty-Ann oor Huise, name en Seegogga se…
Una oor Huise, name en Seegogga se…
Selekante ( argiewe) Kies Maand Augustus 2020 Julie 2020 Junie 2020 Mei 2020 April 2020 Januarie 2020 Desember 2019 November 2019 Oktober 2019 September 2019 Augustus 2019 Julie 2019 Junie 2019 Mei 2019 April 2019 Februarie 2019 Januarie 2019 Desember 2018 November 2018 Augustus 2018 Julie 2018 Junie 2018 Mei 2018 April 2018 Februarie 2018 November 2017 Oktober 2017 Augustus 2017 Julie 2017 Mei 2017 April 2017 Maart 2017 Februarie 2017 Desember 2016 November 2016 September 2016 Junie 2016 April 2016 Februarie 2016 Desember 2015 Julie 2015 Junie 2015 Januarie 2015 Desember 2014 November 2014 Oktober 2014 September 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010